
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 637 


3 Οκτωβρίου 2000 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Άρση και επανεπιβολή απαλλοτρίωσης στο Ο.Τ. 286α 


του εγκεκριμένου ρυμοτομικού σχεδίου του δήμου 

Αλίμου (Ν. Αττικής). 1 

Τροποποίηση του εγκεκριμένου ρυμοτομικού σχεδίου 
του δήμου Σταυρούπολης (Ν. Θεσσαλονίκης) και ε¬ 
πιβολή προκηπίου. 2 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται στο δημοτικό διαμέρισμα Αγίας Παρασκευής 
του δήμου Κόνιτσας (Ν. Ιωαννίνων) και καθορισμός 
ειδικών όρων και περιορισμών δόμησης αυτού. 3 


ΔΙΑΤΑΓΜΑΤΑ 


(ΐ) 

Άρση και επανεπιβολή απαλλοτρίωσης στο Ο.Τ. 286α του 
εγκεκριμένου ρυμοτομικού σχεδίου του δήμου Αλίμου 
(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις των άρθρων 152 (παρ. 6) και 154 του α¬ 
πό 14.7.1999 Π.Δ/τος (Δ'580/1999). 

2. - Τις διατάξεις του άρθρου 99 (παρ. 3) του ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101),όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 


3. -Τις διατάξεις του άρθρου 17 του Συντάγματος. 

4. - Την 1154/1994 απόφαση του Συμβουλίου της Επι¬ 
κράτειας. 

5. - Τις 394/97,123/99,215/99,216/99 και 294/99 γνωμο¬ 
δοτήσεις του δημοτικού συμβουλίου Αλίμου. 

6. -Τις 281/98,243/99 και 259/99 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

7. - Την 298/2000 γνωμοδότηση του Συμβουλίου της Ε¬ 
πικράτειας με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Αίρεται και επανεπιβάλλεται η απαλλοτρίωση στο 286α 
οικοδομικό τετράγωνο του εγκεκριμένου ρυμοτομικού 
σχεδίου δήμου Αλίμου (Ν. Αττικής) όπως φαίνεται στο 
σχετικό πρωτότυπο διάγραμμα σε κλίμακα 1:1000, που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 21375/2000 πράξη του και 
που αντίτυπο του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 12 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Τροποποίηση του εγκεκριμένου ρυμοτομικού σχεδίου 
του δήμου Σταυρούπολης (Ν. Θεσσαλονίκης) και επι¬ 
βολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του από 
17.7.1923 Ν. Δ/τος «Περί σχεδίων πόλεων κ.λπ.» {Α' 228) 
που μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101), όπως ανπκαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» {Α' 94) και 
με την παρ. 22 του άρθρου 3 του Ν. 2242/1994 «Πολεο¬ 
δόμηση περιοχών δεύτερης κατοικίας σε Ζώνες Οικιστι¬ 
κού Ελέγχου, προστασία φυσικού και δομημένου περι¬ 
βάλλοντος και άλλες διατάξεις» (Α' 162). 

3. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27του Ν. 2081/1992 (Α' 154) και ανπκα¬ 
ταστάθηκε με την παρ. 2α του άρθρου 1 τουΝ. 2469/1997 
(Α'38). 

4. Τις 434/1995,73/1996,117/1997 και 511/1997 γνωμο¬ 
δοτήσεις του δημοτικού συμβουλίου Σταυρούπολης. 

5. Την 440/1998 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Ν. Θεσσαλονίκης. 

6. Την 208/1999 γνωμοδότηση του Κεντρικού Συμβου¬ 
λίου, Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ. Α. 

8. Τις 185/2000 και 221/2000 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφα¬ 
σίζουμε: 


Άρθρο 1 

Εγκρίνεται η τροποποίηση στην εντός του εγκεκριμέ¬ 
νου ρυμοτομικού σχεδίου περιοχή «Τερψιθέα» του δήμου 
Σταυρούπολης (Ν. Θεσσαλονίκης) και ειδικότερα στην 
περιοχή που περικλείεται από τις οδούς Κολοκοτρώνη, 
Λαγκαδά, Ακριτών και Θράκης με τον αποχαρακτηρισμό 
του χώρου δημοτικού σχολείου και γυμνασίου, την μετα¬ 
τόπιση ρυμοτομικών - οικοδομικών γραμμών, την έγκριση 
πεζοδρόμων, τον καθορισμό χώρου σχολικού συγκροτή¬ 
ματος (Τ.Ε.Λ.), εκπαίδευσης, αθλοπαιδιών, οικοδομήσι¬ 
μων χώρων (Ο.Τ.) και χώρων πρασίνου, όπως οι παραπά¬ 
νω ρυθμίσεις φαίνονται στο σχετικό πρωτότυπο διάγραμ¬ 
μα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την αριθμ. 20127/2000 πράξη του και που αντίτυ¬ 
πό του σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στο κατά το προηγούμενο άρθρο δημιουρ- 
γούμενο οικοδομήσιμο χώρο (Ο.Τ. 23α) επιβάλλεται προ¬ 
κήπιο πλάτους πέντε (5) μέτρων, όπως φαίνεται στο διά¬ 
γραμμα του άρθρου 1. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Σεπτεμβρίου 2000 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙ Σ 

Αρίθ. 22724/6383 (3) 

Χαρακτηρισμός ως διατηρητέου κτιρίου που βρίσκεται 
στο δημοτικό διαμέρισμα Αγίας Παρασκευής του δή¬ 
μου Κόνιτσας (Ν. Ιωαννίνων) και καθορισμός ειδικών 
όρων και περιορισμών δόμησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις των άρθρων 110 και 327 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ' 560),όπως το άρθρο 110 ανπκαταστάθηκε 
με το άρθρο 3 και το άρθρο 327 τροποποιήθηκε με το άρ¬ 
θρο 2 του Ν. 2831/2000 «Τ ροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140). 

2. - Τις διατάξεις του άρθρου 29Α του Ν. 1558/1985 «Κυ- 
βέρνηση και Κυβερνητικά Όργανα» (Α' 137),που προστέ¬ 
θηκε με το άρθρο 27 του Ν. 2081/1992 (Α' 154) και ανπκα¬ 
ταστάθηκε με την παρ. 2α του άρθρου 1 του Ν. 2469/1997 
(Α' 38). 

3. - Την υπ' αρ. 103326/1281/15.12.96 απόφαση του Υ¬ 
πουργού και Υφυπουργού Περιβάλλοντος,Χωροταξίας 
και Δημοσίων Έργων «Μεταβίβαση αρμοδιοτήτων του Υ¬ 
πουργού και του Υφυπουργού Περιβάλλοντος Χωροτα¬ 
ξίας και Δημοσίων Έργοον στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ 1126/Β716.12.1996). 

4. - Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’9). 

5. - Την από 18.2.2000 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. - Το αρ. πρωτ. 4358/2121/18.2.2000 έγγραφο της 
Δ/νσης Πολεοδομικού Σχεδιασμού προς το φερόμενο ι¬ 
διοκτήτη του κτιρίου Νικόλαο Γ αλάνη και το γεγονός ότι 
παρήλθε άπρακτη η προθεσμία του άρθρου 4 του Ν. 
1577/1985,όπως αυτό ανπκαταστάθηκε με το άρθρο 3 


του Ν. 2831/2000 χωρίς να περιέλθουν στην ως άνω υπη¬ 
ρεσία τυχόν αναρρήσεις του ενδιαφερόμενου. 

7.- Το γεγονός όπ από ας κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στον οικισμό Αγίας Παρασκευής (Κεράσοβο) του δή¬ 
μου Κόνιτσας {Ν. Ιωαννίνων) φερόμενο ως ιδιοκτησία Νι¬ 
κολάου Γαλάνη, όπως φαίνεται με μαύρη διαγράμμιση 
στο σχετικό πρωτότυπο τοπογραφικό σκαρίφημα σε κλί¬ 
μακα 1:2000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την αριθ. 
22724/2000 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

Διατηρητέο χαρακτηρίζεται το αρχικό κτίριο καθώς και 
στοιχεία του περιβάλλοντος χώρου του όπως μάνδρες, 
κρήνες, αυλόθυρες κ.λπ. 

2. Επιτρέπεται η επισκευή, ο εκσυγχρονισμός των εγκα¬ 
ταστάσεων του χαρακτηριζόμενου ως διατηρητέου κηρί¬ 
ου καθώς και κάθε επέμβαση για λόγους σταυκούς ή λει¬ 
τουργικούς του κτιρίου. 

3. Επιβάλλεται η αποκατάσταση της «κρεββάτας» στην 
αρχική ξύλινη μορφή της καθώς και η αντικατάσταση του 
μεταγενέστερου ξύλινου παράθυρου στην όψη της με 
δύο μικρά ξύλινα παράθυρα αναλογίας 2:1. 

4. Αίτηση για προσθήκη στο διατηρητέο κτίριο απο- 
στέλλεται από την πολεοδομική υπηρεσία, με γνώμη της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ), στην αρμόδια Υπηρεσία του Υπουργείου Περί 
βάλλοντος, Χωροταξίας και Δημοσίων Έργων για ειδική 
ρύθμιση σύμφωνα με τις διατάξεις του άρθρου 4 του Ν. 
1577/85 ως αυτό ισχύει, εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

6. Για κάθε επέμβαση στο εξωτερικό ή εσωτερικό του 
διατηρητέου κηρίου και στο περιβάλλοντα χώρο του α¬ 
παιτείται η έκδοση οικοδομικής αδείας κατόπιν προηγού¬ 
μενης σύμφωνης γνώμης της ΕΠΑΕ. 

7. Η ισχύς της παρούσας απόφασης αρχίζει από την δη¬ 
μοσίευση της στην Εφημερίδα της Κυβέρνησης. 

Αθήνα, 8 Σεπτεμβρίου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

